User:Somasaha1974

কবিতা--- অধম আমি কলমে-- সাহা শোমী --- মা গো মা শুনছি নাকি আজকে শুধু তোমারই দিন! বলছে সবাই মাতৃদিবস। আজকে কি মা তোমার পুজো? আজ বুঝি মা,তোমার তবে কাজের ছুটি? বিনা শ্রমেই তোমার জন্য ভোগ সাজাবে? শুধু কি মা দিনেই হবে? রাতে কি তবে, আবার তুমি রোজের মতোই মানুষ সেজে আমায় তুমি রেধে বেড়ে ঘুম পাড়াবে? আজ বুঝি মা তোমার খুব যত্ন হবে? মণ্ডা-মিঠাই, ফল-পাকুড়ে ভরবে থালা? দিবস শেষে রাতের বেলা, সব পুজোর ই মতো মোরা, সরিয়ে নেবো ভর্তি থালা? সে সব দিয়েই ভরবো মোদের পেটের জালা! আর তুমি আবার মানুষ বেশে তুলবে মুখে, এঁটো পাতের নাড়া- ফেলা? কি মা তুমি?‌ তাতেও তোমার নেই অরুচি? নেই যে কোন ই অভিযোগ? সত্যি মাগো,তুমিই পারো,দু হাতের দুগ্গা হতে। এসব সওয়া, নয় যে মা সাধ্য কারো। কিন্তু মা ,আমার যে একদিবসে মন ভরেনা। তোমায় আমি দিন-রাত্তির পুজছি মনে, আসন পেতে মনের মাঝে,তার কি হবে? নেইযে সেথায় ফল পাকুড়ের কোনো আয়োজন! নুন-লঙ্কা,সবজি ভাতের নিমিত্তমাত্র ব্যঞ্জন। আনবো আমি, রাঁধবে তুমিই, অন্নপূর্ণার অমৃত রন্ধন, তৃপ্তি ভরে খাবো দুজন। তারপরে মা স্বর্গ-সুখে , তোমার কোলো ঘুমিয়ে যাবো। অধম আমি,তুমি মাগো এ জনমে ক্ষ্যাপা ভেবেই ক্ষমা করো।

তারিখ---১০/০৫/২০২০ © স্বত্ব সঃরক্ষিত